A Copacabana beach közepétől 4 percre, teljesen biztonságos helyen, mégis a közeli favella zenéjével, hangjaival, különleges hangulatával átitatott a hely. Nagyon tiszták a szobák és Haydee, a házigazda, végtelenül kedves. Éjjeli érkezésünkkor nemhogy vidáman fogadott minket, de még vacsorát is főzött (finomat!!!). Mikor látta, hogy mosodába készülünk, felajánlotta, hogy kimossa ő a holminkat. És a városban fellelhető legjobb zenei élményt is ő javasolta. Sok cicája van, akik a vendégszobákból teljesen ki vannak tiltva és egyáltalán nem zavaró a jelenlétük. Nagyon szívesen ajánlom a helyet mindenkinek, de főleg azoknak, akik értékelik a helybéliekkel való beszélgetés adta felbecsülhetetlen "extrákat".